Държавен вестник, бр. 21, 2021 г., стр. 147

БРОЙ  21	
Д Ъ Р Ж А В Е Н  В Е С Т Н И К 	
СТР.  147  
(4) При назначаване на съдебен служител 
на друга длъжност в администрацията на ВКС, 
както и при преместването му от администра-
цията на друг орган на съдебната власт конкурс 
не се провежда.
(5) Разпоредбата на ал. 4 не се прилага по 
отношение на главния секретар на ВКС.
Чл. 102. (1) Конкурсът се обявява от пред-
седателя на ВКС с писмена заповед, в която 
се определят:
1. длъжността, за която се провежда кон-
курсът;
2. изискванията за заемане на длъжността, 
предвидени в нормативните актове, този пра-
вилник, класификатора по чл. 341, ал. 1 ЗСВ и 
длъжностната характеристика за съответната 
длъжност;
3. начинът на провеждане на конкурса и на 
оценяване на кандидатите;
4. необходимите документи, мястото и срокът 
на подаването им;
5. общодостъпното място, на което ще се 
обявяват списъците или други съобщения във 
връзка с конкурса.
(2) Срокът за подаване на документите не 
може да е по-кратък от 1 месец.
(3) Конкурсът се оповестява с обявление в 
централен ежедневник, поставяне на обявление 
на общодостъпното място по ал. 1, т. 5, както 
и на интернет страницата на ВКС.
(4) В обявлението се съдържат всички данни 
от заповедта по ал. 1 и кратко описание на 
длъжността съгласно длъжностната характе-
ристика.
Чл. 103. (1) Кандидатите подават лично 
или чрез пълномощник писмено заявление за 
участие в конкурса.
(2) Към заявлението се прилагат:
1. декларация от кандидата, че е пълноле-
тен български гражданин, не е поставен под 
запрещение, не е осъждан за умишлено прес-
тъпление от общ характер, независимо от това, 
че е реабилитиран, не е лишен по съответен 
ред от правото да заема конкретната длъжност;
2. копия от документи за придобита обра-
зователно-квалификационна степен, допълни-
телна квалификация и правоспособност, които 
се изискват за длъжността;
3. копие от документите, удостоверяващи 
продължителността на трудовия стаж и про-
фесионалния опит;
4. други документи, свързани с изисквани-
ята за заемане на длъжността, определени в 
заповедта за откриване на конкурса.
Чл. 104. (1) Конкурсът се провежда от ко-
мисия в състав от трима до петима членове, 
назначена с писмена заповед на председателя на 
съда за всеки конкурс. В заповедта се определя 
и поименният състав на комисията.
(2) Комисията заседава в пълния си състав 
и взема решения с обикновено мнозинство.
(3) За заседанията си комисията води про-
токол, който се подписва от всички членове.
Чл. 105. (1) Конкурсната комисия разглежда 
всяко постъпило заявление, като преценява 
дали са представени всички необходими доку-
менти и дали те удостоверяват изпълнението 
на изискванията за заемане на длъжността, 
посочени в обявлението.
(2) До участие в конкурса се допускат канди-
датите, които напълно отговарят на посочените 
в обявлението изисквания.
(3) Решението на комисията относно до-
пускането до конкурса се оформя в протокол 
и се изготвят списъци на допуснатите и недо-
пуснатите кандидати, които се подписват от 
членовете на комисията.
(4) В списъка на допуснатите кандидати се 
посочват датата на провеждане на конкурса, 
която не може да бъде по-рано от 14 дни от 
изнасянето на списъка, началният час и мяс-
тото на провеждане на конкурса.
(5) В списъка на недопуснатите до конкурса 
кандидати се посочват основанията за недо-
пускането им.
(6) Списъците с допуснатите и недопуснатите 
кандидати се поставят на общодостъпно място 
в сградата на съда и се публикуват на неговата 
интернет страница не по-късно от 7 дни след 
изтичане на срока за подаване на заявленията 
за участие в конкурса.
(7) Недопуснатите кандидати могат да пода-
дат жалба до председателя на съда в 7-дневен 
срок от обявяването на списъците. Председате-
лят на съда се произнася окончателно. Жалбата 
не спира конкурсната процедура.
Чл. 106. (1) Когато няма допуснати канди-
дати, председателят на съда с писмена заповед 
прекратява конкурсната процедура.
(2) Конкурсът се провежда по обявения начин 
и когато допуснатият кандидат е само един.
(3) Въз основа на проведения конкурс ко-
мисията класира до трима от кандидатите, 
получили най-висок резултат.
Чл. 107. (1) В 7-дневен срок от приключване 
на конкурса комисията представя на председа-
теля на съда протокол от проведения конкурс 
и документите на класираните кандидати.
(2) Трудовото правоотношение възниква с 
лицето, класирано на първо място в конкурса.
Чл. 108. На назначения служител се връчва 
лично срещу подпис длъжностна характерис-
тика, съобразена с условията на типовите 
длъжностни характеристики на служителите 
в администрацията на ВКС.
Раздел IV 
Права и задължения
Чл. 109. (1) Върховният касационен съд 
осигурява необходимите условия и организа-
ция за изпълнение на служебните задължения 
на съдебните служители.